Last saved by: Turčinová Anna

OKRESNÁ PROKURATÚRA LIPTOVSKÝ MIKULÁŠ 
Tomášikova 5, 031 80 Liptovský Mikuláš 1

Číslo: 2 Pv 227/16/5505-3	Liptovský Mikuláš  27.09.2016
EEČ: 2-39-214-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona 

Rozhodol: 	prokurátorka Okresnej prokuratúry Liptovský Mikuláš

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX 490/9, XXXXX XXXXX, Slovensko
väzba: nie
a
poškodenou:  
1.	XXXXX 
dátum narodenia: XXXXX 
miesto narodenia: XXXXX  
rodné priezvisko: XXXXX 
trvalé bydlisko: XXXXX 457/12, XXXXX XXXXX, Slovensko 
Obsahom zmieru je:
Výška nahradenej škody alebo škody, na náhradu ktorej sa obvinený zaviazal: 0 € 
Peňažná suma určená na všeobecne prospešné účely: 200 € 
Konkrétny adresát peňažnej sumy určenej na všeobecne prospešné účely: 
Woman Institute Slovakia, o. z., Východná 1983, 032 32  Východná, č. ú.: 
SK81 0900 0000 0051 0793 1924. 
Suma odovzdaná štátu na peňažnú pomoc obetiam trestnej činnosti: 100 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX 490/9, XXXXX XXXXX, Slovensko
väzba: nie
ktorý je trestne stíhaný pre trestný čin:
- Prečin Ublíženie na zdraví podľa § 158 Trestného zákona

realizované policajtom Odd.výkonu služby DI OR PZ Lipt.Mikuláš pod spisovou značkou ORP-19/DI-LM-2016.

na tom skutkovom základe, že: 
dňa 20. 04. 2016 o 17.45 hod. viedol osobné motorové vozidlo značky Škoda Fabia, ev. č. LM 991 BP po ulici Štúrovej v Liptovskom Mikuláši smerom od obchodného domu Prior a pri odbočovaní vpravo na ulicu Hurbanovu nedal prednosť v jazde cyklistke XXXXX, nar. 15. 08. 1967, trvale bytom XXXXX 457/12, XXXXX, ktorá jazdila na bicykli v priamom smere po ulici Štúrovej od obchodného domu ku kruhovému objazdu a v dôsledku nedania prednosti v jazde cyklistka XXXXX spadla z bicykla na zem, pričom utrpela zlomeninu v oblasti bázy posledného článku palca pravej ruky bez posunu, pomliaždenie a odreninu na hlave mierneho stupňa a tržnozmliaždenú ranu  s pomliaždením V. prsta ľavej ruky, na ktoré zranenia bola obmedzená v obvyklom spôsobe života v trvaní 4 až 5 týždňov.  
 
Odôvodnenie:
Poverený príslušník Okresného dopravného inšpektorátu v Liptovskom Mikuláši na základe uznesenia sp. zn. ORP-19/DI-LM-2016 zo dňa 24. 05. 2016 o začatí trestného stíhania a vznesení obvinenia viedol trestné stíhanie proti obvinenému XXXXX za prečin ublíženia na zdraví podľa § 158 Trestného zákona pre skutok uvedený vo výroku tohto uznesenia. 
Skutok je obvinenému okrem jeho priznania preukázaný výpoveďou svedkyne a poškodenej XXXXX, svedkov XXXXX a XXXXX, zápisnicou o obhliadke miesta dopravnej nehody, záznamom z dopravnej nehody s pripojeným plánkom miesta nehody a fotodokumentáciou, zranenia poškodenej sú preukázané lekárskymi správami a znaleckým posudkom znalca z odboru zdravotníctva. 
Obvinený XXXXX a poškodená XXXXX dňa 20. 09. 2016  na Okresnom súde v Liptovskom Mikuláši pred probačným a mediačným úradníkom uzavreli zmier podľa § 220 ods. 1 a nasl. Trestného poriadku. Poškodená uviedla, že si uplatnila škodu, ktorá jej bola spôsobená v súvislosti s dopravnou nehodou, z povinného zmluvného poistenia zodpovednosti za škodu spôsobenú prevádzkou motorového vozidla. Ďalšiu náhradu škody od obvineného nežiadala a uviedla, že svoje nároky na náhradu škody a na odstránenie ujmy v predmetnej trestnej veci považuje za uspokojené. Tiež vyjadrila súhlas s uzavretím zmieru medzi ňou a obvineným. 
Obvinený XXXXX v prípravnom konaní sa ku skutku v celom rozsahu priznal a jeho spáchanie oľutoval. Do zápisnice o výsluchu obvineného dňa 07. 06. 2016 a následne pred probačným a mediačným úradníkom Okresného súdu v Liptovskom Mikuláši dňa 20. 09. 2016 vyhlásil, že spáchal skutok, za ktorý je trestne stíhaný a vyhlásenie urobil slobodne, vážne a určito.  
Obvinený v mieste bydliska požíva dobrú povesť, je dôchodca, doposiaľ súdne trestaný nebol, v evidenčnej karte vodiča má štyri záznamy o porušení dopravných predpisov, za ktoré mu boli uložené blokové pokuty, ide o menej závažné priestupky. Pre priestupky iného druhu postihnutý nebol. 
Za prečin ublíženia na zdraví podľa § 158 Trestného zákona možno uložiť trest odňatia slobody až na jeden rok. 
Podľa § 220 ods. 1 Trestného poriadku, pretože obvinený spáchal nedbanlivostný prečin, kde horná hranica trestnej sadzby neprevyšuje 5 rokov, môže byť za zákonom splnených podmienok uzavretý zmier. 
Obvinený dňa 20. 09. 2016 zložil do pokladne Okresnej prokuratúry 
v Liptovskom Mikuláši sumu 200,- € určenú na všeobecne prospešné účely, z ktorých 50% chce, aby boli poukázané na účet štátu na peňažnú pomoc obetiam trestného činu a 50% Woman Institute Slovakia, o. z., Východná 1983.   
Vzhľadom na osobu obvineného, okolnosti, za ktorých došlo k spáchaniu činu, tiež osobné pomery obvineného, považujem sumu určenú na všeobecne prospešné účely, ktorú poukázal obvinený, za primeranú. 
Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
Podľa § 221 Trestného poriadku, ak to okolnosti prípadu vyžadujú, pred rozhodnutím o schválení zmieru prokurátor vypočuje obvineného a poškodeného, najmä na spôsob a okolnosti uzavretia zmieru, či zmier medzi nimi bol uzavretý dobrovoľne a či súhlasia so schválením zmieru; výsluchom obvineného zistí, či rozumie obsahu obvinenia a či si je vedomý dôsledkov schválenia zmieru. Súčasťou výsluchu obvineného musí byť vyhlásenie, že spáchal skutok, za ktorý je stíhaný. Pred výsluchom treba obvineného a poškodeného poučiť o ich právach, o podstate zmieru.
Podľa § 223 ods. 2 Trestného poriadku pri určení adresáta peňažnej sumy určenej na všeobecne prospešné účely je súd a v prípravnom konaní prokurátor viazaný obsahom dohody o zmieri medzi obvineným a poškodeným.
Podľa § 224 Trestného poriadku peňažnú sumu na všeobecne prospešné účely možno určiť obciam a iným právnickým osobám so sídlom na území Slovenskej republiky na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotné, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na peňažnú pomoc poškodeným podľa osobitného zákona. Z peňažnej sumy určenej na všeobecne prospešné účely musí obvinený určiť aspoň 50 % štátu na peňažnú pomoc poškodeným podľa osobitného zákona.
V prípravnom konaní boli splnené zákonom stanovené podmienky na schválenie zmieru a súčasné  zastavenie trestného stíhania, preto som rozhodla tak, ako je uvedené vo výrokovej časti tohto uznesenia.   
Poučenie:
Proti tomuto uzneseniu nie je prípustná sťažnosť. 

JUDr. Anna Turčinová 
prokurátorka